da en de da en da pt tr ca de en de da en da de de de en en en en fr fr fr fr en fr en pt tr ca de da da da da de fr fr fr sv en fr en ja fr de da da fr da da da da da da da da da da da da da da da da nb da da da da da fr da da da da da da da nb da da da da da da da da de fr fr fr sv en fr en ja fr de en da da en de de en da nl en da
Her vil vi løbende holde dig orienteret om de nyheder, der har forbindelse
Bl.a. hingstene og deres resultater. Diverse kåringer, afkom og deres resultater.
Kallisi Ask og Karen tog sejren i 5 års Youngster og UVM udtagelses klassen 27-08-2018 - 14:58
I forbindelse med DV's Eliteskue, afholdt Danish Derby et landsstævne med mere end 1100 starter i springning. Alle heste sprang fantastisk på Vilhelmsborg, og det blev til flere placeringer, bl.a. sejr til Karen Møller Rohde og Kallisi Ask i  Youngster Cup 5 års UVM iagtagelse og 2. pl. i fredagens højeste klasse MA** for Søren Møller Rohde og avlshingsten Ci Ci Senjor Ask. Der var, ud over de almindelige landsklasser, også sidste iagttagelsesklasser for 5, 6 og 7 års heste til UVM i Zangersheide. Flere af vores Dansk Varmblods heste er blevet udtaget, her i bl.a. Chinett Ask, Cyrano Ask og Fendi Ask og særligt bemærkelsesværdigt er det at 5 af de 6 udtagende 7 års heste er efter Favorit Ask, der yderligt er far til 2 af de 6 års heste. Ci Ci Senjor Ask er far til de 2 fem års heste; Chinett Ask og avlshingsten Cyrano Ask Kalissi Ask er reserve blandt de 5 års heste. ... Læs mere
Fremragende Eliteskue 27-08-2018 - 13:45
Fire fantastiske dage med ASK OPEN er vel overstået 15-08-2018 - 10:17
Fire dage med hoppekåring, 2 års skue, ridestævne, følskue, DRF springchampionat og løsspringningschampionat er vel overstået. Alt sammen var en del af arrangementet Ask Open, hvor avl og sport mødes. En skøn weekend er afsluttet med succes. Der har været rigtig god opbakning omkring arrangementet med mange deltagende heste og tilskuer og ikke mindst et meget engageret personale og mange frivillige hjælper, der har fået det hele til at klappe.    ... Læs mere
ASK OPEN - AVL OG SPORT MØDES
d. 9. til 12. august 06-08-2018 - 13:22
Nu nærmer tiden sig for vort årlige arrangement ASK OPEN - hvor avl og sport mødes, som i år strækker sig over fire dage. Torsdag starter arrangementet med Dansk Varmblod sadelkåring for dressurbetonede hopper samt bedømmelse af 2 års hopper. Fredag byder på ridebanespringning fra LC til MB. Lørdag vil der igen være springklasser fra LC til MB, men her bliver sporten kombineret med avlen, idet der i ridehuset vil være Dansk Varmblods følskue. Søndag afslutter vi med DRF's championatkvalifikationer for 4, 5 og 6 års heste, og i ridehuset Stutteri Ask's løsspringningschampionat for 2 og 3 års heste. ... Læs mere
Sejr til Karen og Fendi Ask i Holland 05-08-2018 - 18:33
Karen og Søren har i weekenden været til start ved CSI stævnet i de Peelbergen i Holland, og ud over en sejr i en 135 cm. klasse til Karen og Fendi Ask (e. Favorit Ask), blev det til flere top-placeringer.... Læs mere
2 fløjføl efter vore hingste udtaget til Eliteskuet 01-08-2018 - 11:41
Følskuerne - og dermed udtagelserne af føl til Eliteskuet - er i fuld gang rundt om i landet, og i weekenden gik fløjen hos hingsteføllene til afkom efter vore hingste i både Ikast og Hjallerup.  Begge føl indløste derved billet til Dansk Varmblods Eliteskue, som finder sted på Vilhelmsborg d. 25-26. august.  ... Læs mere
Sølv til Ask-hestene ved DM for hold 29-07-2018 - 17:46
Et hold bestående udelukkende af heste fra Stutteri Ask, deltog ved dagens DRF-mesterskab for klubhold der blev afholdt ved landsstævnet ved Riders Cup i Suså, og holdet red sig til en meget sikker sølvmedalje med samlet kun 4 fejl for de to runder. Holdet der startede for Fyns Rideklub bestod af SARAH MØLLER PEDERSEN på LONNI ASK, EVA KRAMER på GAZETTE ASK, KAREN MØLLER ROHDE på VALERIE ASK og SØREN MØLLER ROHDE på LARAMY ASK.   ... Læs mere
Alegra Ask og Maria vinder 5 års championatskvalifikation ved Riders Cup med dagens højeste karakter! 26-07-2018 - 20:47
Denne weekend er der DM for hold ved Riders Cup i Suså. Stævnet er startet i dag med championatskvalifikationer, hvor vores nyuddannede berider Maria Bjørnkær vandt 5 års kvalifikationen på hoppen Alegra Ask e. Canstakko/Acord II med dagens højeste karakter, nemlig 8,5 point ... Læs mere
Vores hingste er WFFS negative 09-07-2018 - 13:07
Vi har netop fået svar på alle vores aktive avlshingste og kan med stor glæde meddele at alle er testet negative for WFFS.... Læs mere
Ci Ci Senjor Ask overlegn i Derbyet ved Bækgaarden Horse Festival 09-07-2018 - 11:32
Den forgangene uge har stået på Landstævne på de flotte baner på Bækgården, hvor flere af staldens heste har deltaget med flotte resultater. Søren red avlshingsten Ci Ci Senjor Ask i Derbyet med flot sejr til følge i både kvalifikationen og lørdagens finale. Søren var meget tilfreds med Derby sejren, som var en perfekt optakt til Falsterbo Horse Show, hvor Ci Ci Senjor Ask er til start i derbyet.... Læs mere
Chinett Ask sejrede, Humberto Ask og Cyrano Ask blev nr. to, og Action Man Ask Z blev nr. tre. 01-07-2018 - 19:23
Et fantastisk stævne på Bækgården, sluttede af med kvallifikationsklasser i DRF-Championat for henholdsvis 4, 5 og 6 års heste, og hestene og rytterne fra stutteriet gjorde det rigtig godt med en sejr, to 2. pladser og en 3. plads. Chinett Ask e. Ci Ci Senjor Ask sejrede med Maria i sadlen i dagens klasse for 5 års heste med karakteren 8,6. Det er ikke første gang at Chinett Ask står øvest på skamlen. Sidste år vandt hun og Maria 4 års championatet på Blue Hors. Senere på året fik de årets højeste point i egenthedstesten, og i Herning i år vandt hun Unghestechampionatet. På en flot 2. plads i 5 års klassen kom Søren på avlshingsten Cyrano Ask, der også er efter Ci Ci Senjor Ask. De fik karakteren 8,5.   I klassen for 4 års heste, havde vi kun en enkelt hest med, nemlig avlshingsten Action Man Ask Z e. Action-Breaker. han blev redet flot ind på 3. pladsen af Søren, med karakteren 8,3   Dagens sidste klasse var kvallifikation for 6 års heste. Også her havde Søren en enkelt hest med, avlshingsten Humberto Ask e. Cornet Obolensky. De sluttede på 2. pladsen med karakteren 8,5.   ... Læs mere
Sejr til Valerie Ask i dagens højeste klasse på Bækgården - opdateret 29-06-2018 - 21:32
Stutteriets tre beridere er alle taget til Bækgården for at deltage i deres flotte ridestævne. Alle er kommet godt fra start i dag fredag,  og Karen sluttede dagen ekstra godt, med at vinde denne weekends højeste klasse MA* på hoppen Valerie Ask.   Resultaterne nedenfor er for alle tre dage i de almindelige C-stævne klasser.... Læs mere
Succesfuld weekend 25-06-2018 - 10:53
Ved hoppekåringen i Region 2, Ringsted, gjorde hopperne fra Stutteri Ask rent bord, ved at besætte de tre første pladser. Fløjen gik til Tatiana Ask, der er efter Ci Ci Senjor Ask. Alle tre hopper indløste en billet til Eliteskuet.   Og ved DRF Springchampionat i Billund, blev det også til sejr til et Ci Ci Senjor Ask afkom- nemlig Fanth's Focus, og flere placeringer til afkom efter vore hingste.... Læs mere
Farvel til en af de største, Lambrusco Ask 21-06-2018 - 20:22
I dag har vi sagt farvel til vores kære avlshingst Lambrusco Ask, som er blevet aflivet i en alder af 22 år og sendt afsted til de evige grønne græsmarker. Han har de seneste 7 år nydt tilværrelsen som pensionist på Stutteri Ask, men har den sidste tid haft svært ved at holde huld og vi har derfor truffet den svære beslutning om at aflive ham. Lambrusco Ask har været en fantastisk hest i både avl og sport. Han er flere gange placeret i internationale Grand Prix-springninger.Han viste sin stor kapacitet, da han i overlegen stil vandt masterspringningen ved JBK Horse Shows i Odense 2007 og I en alder af kun 9 år formåede Lambrusco Ask, at være med i kampen om topplaceringerne i den prestigefyldte hingsteklasse Sire of te World i forbindelse med VM for ungheste i springning på Zangersheide i 2005. Det blev til en fornem 8. plads i det skrappe selskab efter to fejlfrie hovedspringninger.  Han er far og morfar til flere top heste bl.a. Le Mans, vinder af Jysk Mesterskab for U18/U21 i 2014 og nr. 3 ved indendørs DM for seniore i 2015. Laramy Ask, vinder af Longines Ranking Medium Tour ved Riders Cup i 2014, sølvmedalje ved DM og guldmedalje hold ved Nordisk Mesterskab i 2015, og Libak's Lamentos sølvmedalje ved DM for U18 ligeledes i 2015. ... Læs mere
Ci Ci Senjor Ask afkom udtaget til Nordisk og Europamesterskaberne for Children 19-06-2018 - 20:21
Med 14 årige Frida Munk Lassen i sadlen er den yndige 8 årige hoppe Neergaards Ci Ci Chanell efter Ci Ci Senjor Ask blevet udtaget til at reprænsenterer Danmark ved både Nordisk Mesterskab som finder sted i Drammen i næste uge og ved Europa Mesterskaberne som afholdes i Frankrig i juli måned. Hoppen er opdrættet af Stald-Neergaard ved Tom Rasmussen og ejet af  Vi ønsker avler, rytter og ejer tillykke med udtagelsen!... Læs mere
Søren udtaget med det danske springlandshold til Nations Cup i Falsterbo 18-06-2018 - 15:58
Når der den 7.-15. juli er Falsterbo Horseshow i Sverige, er det med et dansk springlandshold i den femstjernede Nations Cup. Elite-, talent- og team manager i springning, Bo K. Møller har netop sat navne på de ryttere, der skal repræsentere de røde-hvide farver og her i blandt er Søren, som forventer at deltage med avlshingsten Todt Un Prince Ask... Læs mere
Todt Un Prince Ask i omspringning om medaljerne ved DM 17-06-2018 - 18:14
Det har været et særdeles godt DM stævne ved Absolute Horses, hvor alle vores heste har sprunget rigtig godt med mange nulrunder og placeringer.  Avlshingsten Todt Un Prince Ask var i dag med i finalen i Danmarks Mesterskabet. Han har været meget velspringende over hele stævnet og hans udvikling med Søren lover meget positivt for fremtiden på de store baner. I omspringningen om sølv, bronze og 4. pladsen mod Søren Nørgaard Pedersen og Thomas Sandgaard, var Todt Un Prince Ask og Søren den første equipage på banen, så det var nødvendigt at satse, hvilket desværre kostet nedslag og de måtte "nøjes" med 4. pladsen. Mesterskabet blev overlegen vundet af Kasper H. Hansen og Jemousin van den Dael mens sølv og bronze gik til de to rutinerede herrer Thomas Sandgaard (sølv) og Søren Nørgaard Pedersen (bronze)... Læs mere
Maria færdigudlært med topkarakter 13-06-2018 - 08:36
Vores beriderelev Maria Bjørnkjær Bennedsgaard, som har været ansat hos os de sidste tre år af hendes uddannelse, blev i går udlært Eksamineret berider med 12-taller i alle springkarakterer.... Læs mere
Tak for en hyggelig Avleraften 21-05-2018 - 13:09
Det var en dejlig solrig aften, hvor vi kunne fejre hingstestationens 25 års jubilæum med mange interesserede mennesker. Et godt stykke over 100 mennesker havde taget sig tid til at komme ud og besøge stutteriet søndag aften i forbindelse med vores Avleraften.  Det var en hyggelig og uformel aften, hvor det blev vist føl på sandbanen, ungheste på markerne, avlshingste for hånd og sidst men ikke mindst, fik de besøgende også et smugkig på vores nye springanlæg.... Læs mere
God start på Drammen Spring Tour -
og lige så flot 2. weekend 07-05-2018 - 10:29
Søren var til start ved Drammen Spring Tour, hvor han startede over to weekender. Denne første weekend, var "opvarmning" til uge 2, hvor han skulle ride nationsspringning på Todt Un Prince Ask. Todt blev startet i to klasser, i denne første uge, og han blev placeret i begge to. Endda som bedste dansker og en flot 3. plads i Grand Prixen som søndagen.   I 2. weekend blev det til flotte top-placeringer til Laramy Ask, Ci Ci Senjor Ask og Velene Ask. Heldet var desværre ikke lige med det danske hold, som var en bom fra at ride med i anden runde. Men Todt Un Prince Ask debuterede søndag i 160 cm Grand Prix, på en virkelig svær bane, med kun 5 fejlfrie ekvipager af 45 startende. Søren og Todt endte godt nok med 16 fejl, men de fik kun en enkelt bom i trekombinationen. De resterende fejl var et ærgerligt ben i vandet, og tidsfejl, da Søren valgte at ride en volte. Så trods alt en super flot debut i 160 cm. Se samtlige placeringer nedenfor. ... Læs mere
Bogensøvej 254, 5390 Martofte
Tlf. +45 65 34 15 65
Fax. +45 65 34 25 15
Mob. +45 29 44 83 89
Copyright © 2022 - Stutteri Ask
Go2net.Dk - professionelle hjemmesider